smcproject/ml-wiki-sentences huggingface dataset:
പാലിൽ അടങ്ങിയിരിക്കുന്ന ഘടകങ്ങൾ ഇനം മാംസ്യം കൊഴുപ്പ് അന്നജം ഊർജ്ജം പശു 3.2 3.9 4.8 66 എരുമ 4.5 8.0 4.9 110 മനുഷ്യൻ 1.5 3.7 6.9 67 ആട് (Goat) 3.1 3.5 4.4 60 ആട് (Sheep) 5.4 6.0 6.1 95 വിവിധ സംസ്കാരങ്ങ്അളിൽ പാൽ ഉത്പന്നങ്ങൾ തൈര് മോര് വെണ്ണ നെയ്യ് അവലംബം ↑ Dr. C.R.Soman എഴുതുന്ന അന്നവിചാരം എന്ന പംക്തി.
മനോരമ ആരോഗ്യം മാസിക, മേയ് 2008, താൾ 26
ട്രാൻസ്‍കൊക്കേഷ്യ ഇംഗ്ലീഷ് വിലാസം https://ml.wikipedia.org/wiki/Transcaucasia പത്തൊൻപതാം നൂറ്റാണ്ടിന്റെ ആദ്യ പകുതിയിൽ, തെക്കൻ കോക്കസസിൽനിന്നുള്ള ഷദ്ദ ബ്ലാങ്കറ്റ്.
ട്രാൻസ്‍കൊക്കേഷ്യ കിഴക്കൻ യൂറോപ്പിന്റെയും പടിഞ്ഞാറൻ ഏഷ്യയുടെയും അതിർത്തിയിലായി, തെക്കൻ കോക്കസസ് പർവതനിരകൾക്ക് സമീപസ്ഥമായി സ്ഥിതിചെയ്യുന്ന ഒരു ഭൂമിശാസ്ത്രപരമായ പ്രദേശമാണ്.
ഇത് തെക്കൻ കോക്കസസ് എന്ന പേരിലും അറിയപ്പെടുന്നു.
ആധുനിക ജോർജിയ , അർമേനിയ , അസർബൈജാൻ എന്നിവയുടെ പ്രദേശങ്ങളെ ട്രാൻസ്‌കോക്കേഷ്യ ഏകദേശം പ്രതിനിധീകരിക്കുന്നു.
ഈ രാജ്യങ്ങളുടെ ആകെ വിസ്തീർണ്ണം ഏകദേശം 186,100 ചതുരശ്ര കിലോമീറ്റർ (71,850 ചതുരശ്ര മൈൽ) ആണ്.
ട്രാൻസ്‍കൊക്കേഷ്യയും സിസ്‍കൊക്കേഷ്യയും (വടക്കൻ കോക്കസസ്) ചേർന്നുള്ള വിശാല കോക്കസസ്, യുറേഷ്യയെ വിഭജിക്കുന്ന ഒരു ഭൂമിശാസ്ത്രപരമായ പ്രദേശമായി നിലകൊള്ളുന്നു.
കോക്കസസ് പർവതനിരകളുടെ തെക്കൻ ഭാഗത്തേയ്ക്കും അവയുടെ നിമ്ന്ന തലങ്ങളിലേയ്ക്കും വ്യാപിച്ചിരിക്കുന്ന ട്രാൻസ്‍കൊക്കേഷ്യ, യൂറോപ്പ് , ഏഷ്യ ഭൂഖണ്ഡങ്ങൾക്കിടയിലുള്ള അതിന്റെ അതിർത്തി മുറിച്ചു കടന്ന്, തെക്കു പടിഞ്ഞാറൻ റഷ്യയിലെ ഗ്രേറ്റർ കോക്കസസ് പർവതനിരയുടെ തെക്ക് ഭാഗത്തു നിന്ന് തുർക്കി , അർമേനിയൻ അതിർത്തികളിലേക്കും തുടർന്ന് പടിഞ്ഞാറ് കരിങ്കടൽ മുതൽ കിഴക്ക് ഇറാനിലെ കാസ്പിയൻ കടൽത്തീരത്തേക്കുമായി വ്യാപിച്ചുകിടക്കുന്നു.
ഗ്രേറ്റർ കോക്കസസ് പർവതനിരയുടെ തെക്കു ഭാഗം, ലെസ്സർ കോക്കസസ് പർവതനിര മുഴുവനായും, കോൾചിസ് താഴ്ന്ന പ്രദേശങ്ങൾ, കുറ-അറാസ് താഴ്ന്ന പ്രദേശങ്ങൾ, ഖ്വറാദാഗ്, താലിഷ് പർവതനിരകൾ, ലങ്കാരൻ താഴ്ന്ന പ്രദേശം, ജാവഖേട്ടി , അർമേനിയൻ മലമ്പ്രദേശത്തിന്റെ കിഴക്കൻ ഭാഗം എന്നിവയെല്ലാം ഈ പ്രദേശത്ത് ഉൾപ്പെടുന്നുണ്ട്.
ഇന്നത്തെ അർമേനിയ പൂർണ്ണമായും ട്രാൻസ്‍കൊക്കേഷ്യയിലാണ് സ്ഥിതിചെയ്യുന്നത് എന്നതുപോലെതന്നെ ആധുനിക ജോർജിയ , അസർബൈജാൻ പ്രദേശങ്ങളുടെ ഭൂരിഭാഗവും നാഖ്ചിവാന്റെ മറ്റു രാജ്യങ്ങളാൽ ചുറ്റപ്പെട്ട പ്രദേശങ്ങൾ ഉൾപ്പെടെയുള്ളവയും ഈ പ്രദേശത്തിനുള്ളിലാണ്.
ഇറാന്റെയും തുർക്കിയുടെയും ഭാഗങ്ങൾ ട്രാൻസ്കാക്കേഷ്യ പ്രദേശത്ത് ഉൾപ്പെടുത്തിയിട്ടുണ്ട്.
എണ്ണ, മാംഗനീസ് അയിര്, ചായ , സിട്രസ് പഴങ്ങൾ, വീഞ്ഞ് എന്നിവയാണ് ഈ പ്രദേശത്ത് ഉൽപാദിപ്പിക്കപ്പെടുന്ന പ്രധാന വസ്തുക്കൾ.
സോവിയറ്റ് കാലഘട്ടത്തിനു ശേഷമുള്ള മേഖലയിലെ രാഷ്ട്രീയമായി ഏറ്റവും പിരിമുറുക്കവും അസ്ഥിരതയുമുള്ള പ്രദേശങ്ങളിൽ ഒന്നായി നിലകൊള്ളുന്ന ഇതിൽ അബ്ഖാസിയ , സൗത്ത് ഒസ്സേഷ്യ, നാഗോർണോ-കരബാക്ക് എന്നിങ്ങനെ കടുത്ത തർക്കത്തിലുള്ള മൂന്നു പ്രദേശങ്ങൾക്കൂടി ഉൾപ്പെട്ടിരിക്കുന്നു.
1878 നും 1917 നും ഇടയിലുള്ള കാലത്ത് റഷ്യൻ നിയന്ത്രണത്തിലുള്ള പ്രവിശ്യയായ കാർസ് ഒബ്ലാസ്റ്റും ട്രാൻസ്‍കോക്കസസിൽ ഉൾപ്പെടുത്തപ്പെട്ടിരുന്നു.
'ചരിത്രത്തിന്റെ പിതാവ്' എന്നറിയപ്പെടുന്ന ഗ്രീക്ക് ചരിത്രകാരനായ ഹെറോഡൊട്ടസും ഗ്രീക്ക് ഭൌമശാസ്ത്രജ്ഞൻ, തത്ത്വചിന്തകൻ, ചരിത്രകാരൻ എന്നീ നിലകളിലും പ്രശസ്തനായിരുന്ന സ്ട്രാബോയും തങ്ങളുടെ പുസ്തകങ്ങളിൽ കോക്കസസിലെ ആദിവാസി ജനങ്ങളെക്കുറിച്ച് കുറിച്ചിരുന്നു.
മധ്യകാലഘട്ടത്തിൽ സിഥിയൻ, അലാനി, ഹൻസ്, ഖസാർ, അറബികൾ, സെൽജുക് തുർക്കികൾ, മംഗോളിയക്കാർ തുടങ്ങിയ വിവിധ ജനവിഭാഗങ്ങൾ കൊക്കേഷ്യയിൽ കുടിയേറി.
ഈ അധിനിവേശങ്ങൾ ട്രാൻസ്‌കോക്കേഷ്യയിലെ തനതു ജനവിഭാഗങ്ങളുടെ സംസ്കാരത്തെ സാരമായി സ്വാധീനിച്ചു.
സമാന്തരമായി മധ്യപൂർവ്വ ദേശത്തെ സ്വാധീനം ഇറാനിയൻ ഭാഷകളും ഇസ്ലാമിക മതവും കോക്കസസിൽ പ്രചരിപ്പിക്കുന്നതിനിടയാക്കി.
ഇറാൻ , റഷ്യ , തുർക്കി എന്നീ രാജ്യങ്ങളുടെ പ്രാന്തപ്രദേശങ്ങളിൽ സ്ഥിതി ചെയ്യുന്ന ഈ പ്രദേശം നൂറ്റാണ്ടുകളായി രാഷ്ട്രീയ, സൈനിക, മത, സാംസ്കാരിക സ്‌പർദ്ധകളുടേയും അതിർത്തി വിപുലീകരണത്തിന്റേയും ഒരു വേദിയായിരുന്നു.
ചരിത്രത്തിലുടനീളം, ഈ പ്രദേശം അക്കീമെനിഡ് , നിയോ-അസീറിയൻ സാമ്രാജ്യം , പാർത്തിയൻ , റോമൻ , സസ്സാനിയൻ , ബൈസന്റൈൻ , മംഗോൾ , ഓട്ടോമൻ തുടങ്ങിയ വിവിധ സാമ്രാജ്യങ്ങളുടേയും തുടർന്നുള്ള ഇറാനിയൻ ( സഫാവിഡ് , അഫ്ഷാരിഡ് , ഖ്വജാർ), റഷ്യൻ സാമ്രാജ്യങ്ങളുടേയും നിയന്ത്രണത്തിൻ കീഴിലാകുകയും ഇവയെല്ലാം അവരുടെ വിശ്വാസങ്ങളും സംസ്കാരങ്ങളും ഈ പ്രദേശത്ത് അവതരിപ്പിക്കുകയും ചെയ്തു.
ചരിത്രത്തിലുടനീളം, ട്രാൻസ്കാക്കേഷ്യ പ്രായേണ ഇറാനിലെ വിവിധ സാമ്രാജ്യങ്ങളുടെ നേരിട്ടുള്ള നിയന്ത്രണത്തിലോ ഇറാനിയൻ ലോകത്തിന്റെ ഭാഗമായ ഭരണത്തിൻ കീഴിലോ ആയിരുന്നു.
പത്തൊൻപതാം നൂറ്റാണ്ടിൽ സാമ്രാജ്യത്വ റഷ്യയും ഖ്വജർ ഇറാനുമായുള്ള രണ്ട് റുസ്സോ-പേർഷ്യൻ യുദ്ധങ്ങളുടെ ഫലമായി ഈ പ്രദേശം (വടക്കൻ കോക്കസസിലെ ഡാഗെസ്താനിലെ പ്രദേശങ്ങൾക്കൊപ്പം) സ്ഥിരമായി റഷ്യക്കുവേണ്ടി പരിത്യജിക്കപ്പെട്ടു.
ഈ പ്രദേശത്തെ പ്രാചീന സാമ്രാജ്യങ്ങളിൽ അർമേനിയ , അൽബേനിയ , ഐബീരിയ എന്നിവ ഉൾപ്പെടുന്നു.
ഈ സാമ്രാജ്യങ്ങൾ പിന്നീട് അക്കീമെനിഡ് സാമ്രാജ്യം , പാർത്തിയൻ സാമ്രാജ്യം , സസ്സാനിഡ് സാമ്രാജ്യം എന്നിവയുൾപ്പെടെ വിവിധ ഇറാനിയൻ സാമ്രാജ്യങ്ങളിൽ ഉൾപ്പെടുത്തപ്പെടുകയും  ഈ കാലഘട്ടത്തിൽ സൊറാഷ്ട്രിയൻ മതം പ്രദേശത്തെ പ്രധാന മതമായി മാറുകയും ചെയ്തു.
എന്നിരുന്നാലും, ക്രിസ്തുമതത്തിന്റെ ഉയർച്ചയ്ക്കും കൊക്കേഷ്യൻ രാജ്യങ്ങളുടെ പുതിയ മതത്തിലേക്കുള്ള പരിവർത്തനത്തിനും ശേഷം സൊറാസ്ട്രിയനിസത്തിന്റെ വ്യാപനം നഷ്ടപ്പെടുകയും ഇതിന്റെ അതിജീവനം പേർഷ്യൻ ശക്തിയും സ്വാധീനവും ഈ പ്രദേശത്ത് അപ്പോഴും നിലനിന്നിരുന്നതുകൊണ്ടുമാത്രമായിത്തീരുകയും ചെയ്തു.
അങ്ങനെ, ട്രാൻസ്കാക്കേഷ്യ സൈനികമായി മാത്രമല്ല, മതപരമായ ഒത്തുചേരലിന്റെയും മേഖലയായി മാറുകയും ഇത് പലപ്പോഴും ഒരുവശത്ത് പേർഷ്യൻ സാമ്രാജ്യങ്ങളുമായും (പിന്നീട് മുസ്‌ലിം ഭരിച്ച സാമ്രാജ്യങ്ങളുമായും) മറു വശത്തും റോമാ സാമ്രാജ്യവുമായും (പിന്നീട് ബൈസന്റൈൻ സാമ്രാജ്യം ) കടുത്ത സംഘട്ടനത്തിന് കാരണമായിത്തീരുകയും ചെയ്തു.
ഇറാനിയൻ പാർത്തിയക്കാർ ട്രാൻസ്കാക്കേഷ്യയിൽ അർമീനിയയിലെ അർസാസിഡ് രാജവംശം, ഐബീരിയയിലെ അർസാസിഡ് രാജവംശം, കൊക്കേഷ്യൻ അൽബേനിയയിലെ അർസാസിഡ് രാജവംശം എന്നിങ്ങനെ സ്വന്തം പേരിലുള്ള നിരവധി ശാഖകൾ സ്ഥാപിച്ചിരുന്നു.
എട്ടാം നൂറ്റാണ്ടിന്റെ മധ്യത്തിൽ, അറബ്-ഖസാർ യുദ്ധങ്ങളിൽ ഉമയാദ് സൈന്യം ഡെർബെൻഡ് പിടിച്ചെടുത്തതോടെ, ട്രാൻസ്‌കോക്കേഷ്യയുടെ ഭൂരിഭാഗവും കാലിഫേറ്റിന്റെ ഭാഗമായിത്തീരുകയും ഇസ്‌ലാം ഈ പ്രദേശത്തുടനീളം വ്യാപിക്കുകയും ചെയ്തു.
പിന്നീട്, ജോർജിയയിലെ ഓർത്തഡോക്സ് ക്രിസ്ത്യൻ സാമ്രാജ്യം ട്രാൻസ്കാക്കേഷ്യയുടെ ഭൂരിഭാഗത്തിലും ആധിപത്യം സ്ഥാപിച്ചു.
ശേഷം സെൽജുക്, മംഗോൾ, തുർക്കിക്, സഫാവിഡ്, ഓട്ടോമൻ, അഫ്ഷാരിഡ്, ഖ്വജർ രാജവംശങ്ങൾ ഈ പ്രദേശം പിടിച്ചടക്കി.
പത്തൊൻപതാം നൂറ്റാണ്ടിന്റെ ആദ്യ പകുതിയിലെ രണ്ട് യുദ്ധങ്ങൾക്ക് ശേഷം, അതായത് റുസ്സോ-പേർഷ്യൻ യുദ്ധം (1804-1813), റുസ്സോ-പേർഷ്യൻ യുദ്ധം (1826-1828), റഷ്യൻ സാമ്രാജ്യം ഇറാനിയൻ ഖ്വജർ രാജവംശത്തിൽ നിന്ന് ട്രാൻസ്കാക്കേഷ്യയുടെ ഭൂരിഭാഗവും പിടിച്ചടക്കുകയും (വടക്കൻ കോക്കസസിലെ ഡാഗസ്താൻ ഉൾപ്പെടെ) ഇറാനുമായുള്ള ചരിത്രപരമായ പ്രാദേശിക ബന്ധം വിച്ഛേദിക്കുകയും ചെയ്തു.
1804-1813 ലെ യുദ്ധത്തിനുശേഷം നിലവിൽവന്ന ഗുലിസ്ഥാൻ ഉടമ്പടി പ്രകാരം, ഇന്നത്തെ ഡാഗെസ്താൻ , കിഴക്കൻ ജോർജിയ, അസർബെയ്ജാൻ റിപ്പബ്ലിക്കിന്റെ ഭൂരിഭാഗവും റഷ്യയിലേക്ക് വിട്ടുകൊടുക്കാൻ ഇറാൻ നിർബന്ധിതമായി.
1826-1828 ലെ യുദ്ധത്തിനുശേഷം നിലവിൽവന്ന തുർക്ക്മെൻചായ് ഉടമ്പടി പ്രകാരം, ഇന്നത്തെ അർമേനിയയുടെ പ്രദേശങ്ങൾ പൂർണ്ണമായും സമകാലീന അസർബൈജാനി റിപ്പബ്ലിക്കിന്റെ ഇറാന്റെ കൈവശം ബാക്കിയുണ്ടായിരുന്ന ഭാഗങ്ങളും ഇറാനു നഷ്ടപ്പെട്ടു.
1828-1829 ലെ യുദ്ധത്തിനുശേഷം, ഓട്ടോമൻ‌ സാമ്രാജ്യം പടിഞ്ഞാറൻ ജോർജിയയെ (ബടൂമിന്റെ സഞ്ജാക് എന്നറിയപ്പെട്ടിരുന്ന അഡ്‌ജാരിയ ഒഴികെ) റഷ്യക്കാർക്ക് നൽകി.
1844-ൽ, ഇന്നത്തെ ജോർജിയ , അർമേനിയ , അസർബൈജാൻ റിപ്പബ്ലിക് എന്നിവ ഉൾപ്പെടുന്ന പ്രദേശങ്ങൾ ഒരൊറ്റ സാറിസ്റ്റ് ഗവൺമെന്റ് ജനറലായി കൂട്ടിച്ചേർക്കുകയും ഇതിനെ 1844-1881, 1905-1917 വർഷങ്ങളിൽ വൈസ് റോയൽറ്റി എന്ന് വിശേഷിപ്പിക്കുകയും ചെയ്തു.
1877-78 ലെ റുസ്സോ-ടർക്കിഷ് യുദ്ധത്തെത്തുടർന്ന്, റഷ്യ ഓട്ടോമൻ‌ സാമ്രാജ്യത്തിൽനിന്ന് കാർസ്, അർദഹാൻ, അഗ്രി, ബറ്റുമി എന്നിവ കീഴടക്കി ഈ യൂണിറ്റിൽ കൂട്ടിച്ചേർക്കുകയും ട്രാൻസ്‌കോക്കസസിലെ ഏറ്റവും തെക്കുപടിഞ്ഞാറുള്ള പ്രദേശമായ കാർസ് ഒബ്ലാസ്റ്റ് പ്രവിശ്യ സ്ഥാപിക്കുകയും ചെയ്തു.
1918 ൽ റഷ്യൻ സാമ്രാജ്യത്തിന്റെ പതനത്തിനുശേഷം, 1918 ഏപ്രിൽ 9 മുതൽ 1918 മെയ് 26 വരെ ട്രാൻസ്കാക്കേഷ്യൻ ഡെമോക്രാറ്റിക് ഫെഡറേറ്റീവ് റിപ്പബ്ലിക് ആയും 1922 മാർച്ച് 12 മുതൽ 1936 ഡിസംബർ 5 വരെ ട്രാൻസ്കാക്കേഷ്യൻ സോഷ്യലിസ്റ്റ് ഫെഡറേറ്റീവ് സോവിയറ്റ് റിപ്പബ്ലിക് ആയും ട്രാൻസ്കാക്കേഷ്യൻ പ്രദേശം രണ്ടുതവണ ഒരൊറ്റ രാഷ്ട്രീയ സ്ഥാപനമായി ഏകീകരിക്കപ്പെട്ടിരുന്നുവെങ്കിലും ഓരോ തവണയും അർമേനിയ , അസർബൈജാൻ , ജോർജിയ എന്നീ പ്രത്യേക റിപ്പബ്ലിക്കുകളായി പിരിച്ചുവിടപ്പെടുകയും ചെയ്തു.
2008 ഓഗസ്റ്റിൽ, റുസ്സോ-ജോർജിയൻ യുദ്ധം ട്രാൻസ്കാക്കേഷ്യയിലുടനീളം വ്യാപിക്കുകയും ഇത് മതങ്ങളുടേയും (പ്രധാനമായും മുസ്‌ലിം , ഓർത്തഡോക്സ് ക്രിസ്ത്യൻ) വംശീയ-ഭാഷാ ഗ്രൂപ്പുകളുടേയും സങ്കീർണ്ണമായ മിശ്രണം കാരണം അത്യന്തം സങ്കീർണ്ണമായ മിഡിൽ ഈസ്റ്റിനെപ്പോലെപ്പോലെയുള്ള ഒരു പ്രദേശത്ത് കൂടുതൽ അസ്ഥിരതയുണ്ടാക്കുന്നതിനു കാരണമായി.
കുറ നദി ഇംഗ്ലീഷ് വിലാസം https://ml.wikipedia.org/wiki/Kura_River
കോക്കസസ് പർവ്വത നിരകളിലെ ഏറ്റവും പ്രധാനപ്പെട്ടതും ഉയർന്നതുമായ പർവ്വതമായ ഗ്രേറ്റർ കോക്കസസിന്റെ തെക്ക് ഭാഗത്ത് നിന്ന് ഉദ്ഭവിച്ച് കിഴക്കോട്ട് ഒഴുകുന്ന നദിയാണ് കുറ നദി - Kura River ( Turkish : Kura; Azerbaijani : Kür; Kurdish : rûbara kur‎; Georgian : მტკვარი, Mt'k'vari; Armenian : Կուր, Kur; Ancient Greek : Cyrus; Persian: Kurosh).
ഗ്രേറ്റർ കോക്കസസിന്റെ തെക്കൻ മലഞ്ചെരിവിൽ നിന്ന്  ആരംഭിച്ച് കാസ്പിയൻ കടലിന്റെ കിഴക്കൻ ഭാഗത്ത് ചേരുന്ന കുറ നദി, ലെസ്സർ കോക്കസസിന്റെ വടക്ക് ഭാഗത്തിലൂടെയും ഒഴുകുന്നുണ്ട്.
ഗ്രേറ്റർ, ലെസ്സർ പർവ്വതങ്ങളുടെ ദക്ഷിണ ദിക്കിൽ നിന്നും അറാസ് എന്ന പോഷകനദിയും ഒഴുകുന്നുണ്ട്.
തുർക്കിയുടെ വടക്കുകിഴക്കൻ ഭാഗത്ത് നിന്ന് ആരംഭിക്കുന്ന ഈ നദി ജോർജിയ, അസർബയ്ജാൻ എന്നീ രാജ്യങ്ങളിലൂടെയാണ് ഒഴുകുന്നത്.
അസർബയ്ജാനിൽ വച്ച് കുറ നദി അറാസ്‌ നദിയെ പോഷകനദിയായി സ്വീകരിച്ച് കാസ്പിയൻ കടലിൽ എത്തിച്ചേരുന്നു.
കുറ നദിയുടെ ആകെ നീളം 1,515 കിലോമീറ്ററാണ് (941 മൈൽ).
പേർഷ്യൻ ചക്രവർത്തിയായിരുന്ന മഹാനായ സൈറസിന്റെ ( Old Persian : Τ΢ν΢ρ , IPA: [kʰuːrʰuʃ] , Kūruš , Persian : کوروش كبير, Kūrošé Bozorg ) (c. 600 BC or 576 – December 530 BC) പേരുമായി ബന്ധപ്പെട്ടതാണ് കുറ എന്ന വാക്ക്.
കുറ എന്ന ജോർജിയൻ പേരിന് ആർത്ഥം 'നല്ല വെള്ളം' എന്നാണ്‌ അവലംബം
ഐക്യ ജനാധിപത്യ മുന്നണി ഇംഗ്ലീഷ് വിലാസം https://ml.wikipedia.org/wiki/United_Democratic_Front
കേരളത്തിലെ ജനപക്ഷ രാഷ്ട്രീയ പാർട്ടികളുടെ കൂട്ടായ്മയാണ് ഐക്യ ജനാധിപത്യ മുന്നണി അഥവാ യു.ഡി.എഫ് .
മുന്നണിയിലെ ഏറ്റവും വലിയ കക്ഷിയായ ഇന്ത്യൻ നാഷണൽ കോൺഗ്രസിന്റെ കേരളാ ശാഖയായ കേരള പ്രദേശ് കോൺഗ്രസ് കമ്മിറ്റിയാണ് സാധാ‍രണയായി മുന്നണിക്ക് നേതൃത്വം നൽകുന്നത്.
ഓരോ തിരഞ്ഞെടുപ്പിലും മുന്നണിയിലെ പാർട്ടികളുടെ കാര്യത്തിൽ ചെറിയ വ്യത്യാസം ഉണ്ടാവുക പതിവാണ്.
എങ്കിലും മുഖ്യകക്ഷികളായ ഇന്ത്യൻ നാഷണൽ കോൺഗ്രസ്, മുസ്ലിം ലീ‍ഗ് , എന്നീ പാർട്ടികൾ കഴിഞ്ഞ കുറെ തിരഞ്ഞെടുപ്പുകളായി ഇതേ മുന്നണിയിൽ തുടരുന്നു.
ഇടതുപക്ഷ ജനാധിപത്യ മുന്നണി അഥവാ എൽ.ഡി.എഫ്. ആണ് കേരളത്തിൽ ഐക്യ ജനാധിപത്യ മുന്നണിക്ക് ബദൽ.
ഐക്യ ജനാധിപത്യ മുന്നണി ഏകോപന സമിതി യോഗങ്ങൾ മാസത്തിൽ ഒരിക്കൽ എങ്കിലും ചേരുന്നു.
കേരള പ്രതിപക്ഷ നേതാവ് വി.ഡി. സതീശൻ മുന്നണി ചെയർമാൻ.
നിലവിൽ എം.എം. ഹസൻ ആണു യു.ഡി.എഫ് കൺവീനർ യു.ഡി.എഫ് കൺവീനർമാർ എം.എം. ഹസൻ 2020-തുടരുന്നു ബെന്നി ബെഹനാൻ 2018-2020 പി.പി. തങ്കച്ചൻ 2004-2018 ഉമ്മൻചാണ്ടി 2001-2004 കെ. ശങ്കരനാരായണൻ 1985-2001 ഉമ്മൻചാണ്ടി 1982-1985 പി.ജെ. ജോസഫ് 1980-1982 (സ്ഥാപക കൺവീനർ) എ.കെ. ആൻ്റണി 1970-1980 (രൂപീകരണ കൺവീനർ) ഐക്യ ജനാധിപത്യ മുന്നണി ഘടകകക്ഷികൾ നമ്പർ പാർട്ടി ചിഹ്നം കേരളത്തിലെ പാർട്ടി നേതാവ് 1 ഇന്ത്യൻ നാഷണൽ കോൺഗ്രസ് കൈപ്പത്തി കെ. സുധാകരൻ 2 ഇന്ത്യൻ യൂണിയൻ മുസ്ലിം ലീഗ് കോണി സയ്യിദ് സാദിഖ് അലി ശിഹാബ് തങ്ങൾ 3 കേരള കോൺഗ്രസ് ‌ ചെണ്ട പി.ജെ. ജോസഫ് 4 റെവല്യൂഷനറി സോഷ്യലിസ്റ്റ് പാർട്ടി മൺവെട്ടിയും മൺകോരിയും എ.എ. അസീസ് 5 കമ്യൂണിസ്റ്റ് മാർക്സിസ്റ്റ് പാർട്ടി സി.പി. ജോൺ 6 കേരള കോൺഗ്രസ് (ജേക്കബ്) അനൂപ് ജേക്കബ് 7 ഓൾ ഇന്ത്യാ ഫോർവേഡ് ബ്ലോക്ക് സിംഹം അഡ്വ.
റാംമോഹൻ, 8 കേരള ഡെമോക്രാറ്റിക്‌ പാർട്ടി മാണി സി. കാപ്പൻ 9 റെവല്യൂഷണറി മാർക്സിസ്റ്റ് പാർട്ടി ഓഫ് ഇന്ത്യ കെ കെ രമ 10 നാഷണൽ ജനത ദൾ ജോൺ ജോൺ 11 ജെ എസ്‌ എസ്‌ (നാഷണൽ) 2016 നിയമസഭ കക്ഷിനില പ്രതിപക്ഷ നേതാവ് : രമേശ് ചെന്നിത്തല പ്രതിപക്ഷ ഉപനേതാവ് : എം.കെ. മുനീർ യു.ഡി.എഫ് എം.എൽ.എമാർ ആകെ= 42 കോൺഗ്രസ് :21 മുസ്ലീംലീഗ് :18 പി.ജെ. ജോസഫ് വിഭാഗം :02 കേരള കോൺഗ്രസ് (ജേക്കബ്) :01 2021 നിയമസഭ കക്ഷിനില പ്രതിപക്ഷ നേതാവ് : വി.ഡി. സതീശൻ പ്രതിപക്ഷ ഉപനേതാവ് : പി.കെ. കുഞ്ഞാലിക്കുട്ടി യു.ഡി.എഫ് ആകെ : 41 കോൺഗ്രസ് : 21 മുസ്ലീം ലീഗ് : 15 കേരള കോൺഗ്രസ് : 02 ജേക്കബ് വിഭാഗം : 01 എൻ.സി.കെ : 01 ആർ.എം.പി. : 01 ഇതും കാണുക എൽ.ഡി.എഫ്. ( ഇടതുപക്ഷ ജനാധിപത്യ മുന്നണി ) എൻ.ഡി.എ. അവലംബം
സായി പല്ലവി
ഒരു ഇന്ത്യൻ അഭിനയേത്രിയും നർത്തകിയും ആണ് സായി പല്ലവി (സായ്‌ പല്ലവി ) .
2009ൽ തമിഴിൽ ധൂം ധാം എന്ന ചിത്രത്തിലൂടെ അഭിനയരംഗത്തെത്തിയ സായി പല്ലവി 2015ൽ അൽഫോൺസ് പുത്രൻ രചനയും സംവിധാനവും നിർവഹിച്ച പ്രേമം എന്ന സിനിമയിലൂടെയാണ്   മലയാളസിനിമാ അഭിനയ രംഗത്ത് പ്രവേശിക്കുന്നത് .
നിവിൻ പോളി, അനുപമ പരമേശ്വരൻ, മഡോണ സെബാസ്റ്റ്യൻ എന്നിവരാണ് പ്രേമം സിനിമയിലെ മറ്റു കഥാപാത്രങ്ങൾ.
സൗത്ത്‌ ഇന്ത്യയിലെ ടെലിവിഷൻ ഡാൻസ്‌ റിയാലിറ്റി ഷോകളിൽ നർത്തകിയായി പ്രവർത്തിച്ച ശേഷമാണ് അഭിനയ രംഗത്തേക്ക് പ്രവേശിക്കുന്നത്.
2016-ൽ ദുൽഖർ സൽമാൻന്റെ നായിക ആയി കലി എന്ന ചിത്രത്തിലും അഭിനയിച്ചു.
തമിഴ്നാട് സംസ്ഥാനത്തെ നീലഗിരി ജില്ലയിലെ ഒരു മലമ്പ്രദേശമായ കോട്ടഗിരിയിൽ .
ജനിച്ച സായി പല്ലവി വളർന്നത് കോയമ്പത്തൂരിലാണ്.
അഭിനയ രംഗത്തും, നൃത്തരംഗത്തും പ്രവർത്തിച്ച സായി പല്ലവി ഒരു ഡോക്ടറായി ജോലി ചെയ്യുന്നു തിരഞ്ഞെടുത്ത സിനിമകൾ സിനിമ വർഷം കഥാപാത്രം സംവിധായകൻ ഭാഷ ധാം ധൂം 2008 Uncredited Role ജീവ തമിഴ് പ്രേമം 2015 മലർ അൽഫോൺസ് പുത്രൻ മലയാളം കലി 2016 അഞ്ജലി സമീർ താഹിർ മലയാളം എൻ ജി കെ 2018 ബോപ്പുള്ളി റാണി തമിഴ് അവലംബം പുറമേയ്ക്കുള്ള കണ്ണികൾ സായ് പല്ലവി Archived 2017-09-09 at the Wayback Machine .
on pycker.com
റഥർഫോർഡ് ഹെയ്സ് ഇംഗ്ലീഷ് വിലാസം https://ml.wikipedia.org/wiki/Rutherford_B.
_Hayes ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഒക്ടോബർ മുതൽ തുടരുന്നു.
അമേരിക്കൻ ഐക്യനാടുകളുടെ 19ആമത്തെ പ്രസിഡന്റായിരുന്നു റഥർഫോർഡ് ഹെയ്സ് - Rutherford Birchard Hayes.
ഹിരണ്യഗർഭഃ സ്വർണ്ണ  കോസ്മിക് മുട്ടയുടെ പഹാരി പെയിന്റിംഗ് മനകു സി എഴുതിയ ഹിരണ്യഗർഭ, 1740.
' ഹിരണ്യഗർഭ ( സംസ്‌കൃതം : हिरण्यगर्भः; അക്ഷരാർത്ഥത്തിൽ 'സ്വർണ്ണ ഗർഭപാത്രം' അഥവാ 'സ്വർണ്ണ മുട്ട', എന്നാൽ കാവ്യാത്മകമായി ഇതിനെ പ്രപഞ്ച ഗർഭപാത്രം എന്ന് വിശേഷിപ്പിക്കുന്നു).
"പ്രപഞ്ച ഗർഭപാത്രം" എന്ന ആശയം ആദ്യം പരാമർശിക്കുന്നത് മഹാപുരുഷസൂക്തത്തിലും , വിശ്വകർമ്മസൂക്തത്തിലും , നാരായണസൂക്തത്തിലും ആണ്.
"പ്രാകൃത ഗർഭപാത്രത്തെ" ചിത്രീകരിച്ചത്, പരമമായ പ്രപഞ്ച സ്രഷ്ടാവായ ആദിവിരാടപുരുഷൻ്റെ നാഭിയിൽ വിശ്രമിക്കുന്നതായി ചിത്രീകരിക്കുന്നു, അതിൽ എല്ലാം നിലനിൽക്കുന്നു.
ഉപനിഷത്ത് പ്രപഞ്ചം അല്ലെങ്കിൽ ബ്രഹ്മത്തിന്റ ആത്മാവ് എന്നു വിളിക്കുന്നു.
ഹിരണ്യഗർഭൻ ഏകദേശം ഒരു വർത്തോളം  ശൂന്യതയിൽ അഥവാ കൂരിരുട്ടിൽ നിലനിൽക്കുകയും തുടർന്ന് ക്രമേണ പൃഥി സ്വർഗം എന്ന രണ്ടു ഭാഗങ്ങൾ സൃഷ്ടിക്കപെടുകയും ചെയ്തു.
ഹിന്ദുമതത്തിലെ ഐതിഹ്യങ്ങളിൽ യോഗ പാരമ്പര്യങ്ങളുടെ "സ്രഷ്ടാവ്"  വേദാന്തപ്രകാരം ബ്രഹ്മമായ ഹിരണ്യഗർഭൻ  ആണ് എന്ന് പറയുന്നു.
മത്സ്യ പുരണത്തിന്റ പ്രാരംഭ സൃഷ്ടിയുടെ ഒരു വിവരണം നൽകുന്നു.
പ്രപഞ്ചത്തിന്റെ മഹത്തായ വിയോഗമായ മഹാപ്രളയത്തിനുശേഷം എല്ലായിടത്തും ഇരുട്ട് ഉണ്ടായിരുന്നു.
എല്ലാം ഉറക്കത്തിന്റെ അവസ്ഥയിലായിരുന്നു.
ചലിക്കുന്നതോ സ്ഥിരമോ ആയ ഒന്നും തന്നെയില്ല.
അപ്പോൾ സ്വയംഭൂ, സ്വയം വെളിവാകുന്നു ഇന്ദ്രിയങ്ങൾ അപ്പുറം ഉള്ള ഒന്നായിരുന്നു അത്.
ആദ്യം പ്രഥമ ജലത്തെ സൃഷ്ടിക്കുകയും സൃഷ്ടിയുടെ വിത്ത് അതിലേക്ക് സ്ഥാപിക്കുകയും ചെയ്തു.
വിത്ത് ഒരു സ്വർണ്ണ ഗർഭപാത്രമായി മാറി, അതിനെ ഹിരണ്യഗർഭഃ എന്ന് പറയുന്നു, സ്വയംഭൂ ആ ഗർഭപാത്രത്തിലേക്ക് പ്രവേശിക്കുകയും ചെയ്യുന്നു.
ദൃശ്യവും അദൃശ്യവുമായ എല്ലാം നാരായണത്തിനകത്തും പുറത്തും വ്യാപിക്കുന്നുവെന്ന് നാരായണശക്തി ഉദ്‌ഘോഷിക്കുന്നു.
പ്രപഞ്ചം മുഴുവനും അലിഞ്ഞിരിക്കുന്ന ഈശ്വരൻ (ദൈവം) വ്യാപിക്കുന്നുവെന്ന് ഈശ്വരോപനിഷത്ത് പറയുന്നു.
ഈ പ്രപഞ്ചം ആരിൽ നിന്നാണ് മുന്നേറുന്നത്, അത് ആരുടെ ഉപജീവനമാർഗ്ഗമാണ്, അവസാനം അത് ആർക്കാണ് തിരികെ ലഭിക്കുന്നത് അത്  ബ്രാഹ്മത്തിലേക്കാണ് എന്ന് വേദാന്ത സൂത്രം പറയുന്നു.
പ്രാഥമിക തത്ത്വങ്ങൾ മാത്രം രണ്ടായി തരം തിരിക്കുന്നു.
അവിടെ എന്നാണ്‌ ആദിവിരാടപുരുഷനും , മഹാപ്രകൃതിമായയും സൃഷ്ടിയുടെ  ഘടകങ്ങൾ ഇവയാണ് അല്ലെങ്കിൽ പരിണാമം ആണ്.
സൃഷ്ടി, സ്ഥിതി , സംഹാരം എന്നിവയുടെ അടിസ്ഥാന തത്ത്വങ്ങൾ ബ്രഹ്മാവ് , വിഷ്ണു , ശിവൻ എന്നിവരിൽ ആകുന്നു.
ആദിനാരായണൻ അഥവാ ആദിവിരാടപുരുഷൻ മാത്രമാണ് തുടക്കത്തിൽ ഉണ്ടായിരുന്നതെന്ന് പുരുഷസൂക്തവും , വിശ്വകർമ്മസൂക്തവും , മഹാഭാഗവതവും , ഭഗവത്‌ഗീതയും , മഹാവിഷ്‌ണു പുരാണവും പറയുന്നത്‌.
ഹിര്യണ്യഗർഭ സൂക്തം
ഋഗ്വേദത്തിൽ സ്വയം ഭൂവായ ദൈവം അഥവാ ഹിരണ്യഗർഭൻ പ്രപഞ്ചനാഥനായി ആരംഭത്തിൽ ഉണരുകയും  പ്രപഞ്ച ചരാചരങ്ങളും സൃഷ്ടിക്കുകയും ചെയ്തു എന്ന് പറയുന്നു.
അവലംബങ്ങൾ പരാമർശങ്ങൾ രേഖ ദ്വിവേദിയുടെ ഹിരണ്യഗർഭ .
പ്രഭാത് പ്രകാശൻ.
ISBN 8188140198 ISBN 8188140198 .
ഉപനിഷത്തുകളുടെയും പുരാതന ഇന്ത്യൻ മെറ്റാഫിസിക്സിന്റെയും തത്ത്വചിന്ത: ആർക്കിബാൾഡ് എഡ്വേർഡ് ഗോഗ് എഴുതിയ കൊൽക്കത്ത അവലോകനത്തിന് സംഭാവന ചെയ്ത ലേഖനപരമ്പരയിൽ പ്രദർശിപ്പിച്ചിരിക്കുന്നു .
ട്രൂബ്നർ കമ്പനി പ്രസിദ്ധീകരിച്ചത്, 1882.
പേ.
യോഗയുടെ യഥാർത്ഥ പഠിപ്പിക്കലുകൾ: Archived 2011-05-27 at the Wayback Machine .
ഡേവിഡ് ഫ്രോളി Archived 2011-05-27 at the Wayback Machine .
എഴുതിയ പതഞ്ജലി മുതൽ ഹിരണ്യഗർഭത്തിലേക്ക് Archived 2011-05-27 at the Wayback Machine .
അശോകൻ ചരുവിൽ ഇംഗ്ലീഷ് വിലാസം https://ml.wikipedia.org/wiki/O.
മലയാള ചെറുകഥാകൃത്താണ് അശോകൻ ചരുവിൽ .
2024-ലെ വയലാർ പുരസ്കാരം കാട്ടൂർ കടവ് എന്ന കൃതിക്കു ലഭിച്ചു .
അശോകൻ ചരുവിൽ കൊല്ലത്ത് പുസ്തക ശാലയിലെ യോഗത്തിൽ 2024 ജീവിതരേഖ
1957 -ൽ തൃശ്ശൂർ ജില്ലയിലെ കാട്ടൂരിൽ ജനിച്ചു.
കാറളം ഹൈസ്കൂൾ, നാട്ടിക എസ്.എൻ.കോളേജ്, ഇരിങ്ങാലക്കുട എസ്.എൻ. ട്രെയിനിങ് സ്കൂൾ എന്നിവിടങ്ങളിൽ നിന്നായി വിദ്യാഭ്യാസം.
കുറച്ചു കാലം പ്രൈമറി സ്കൂൾ അധ്യാപകനായിരുന്നു.
രജിസ്ട്രേഷൻ വകുപ്പിൽ സേവനം അനുഷ്ഠിച്ച അശോകൻ ചരുവിൽ കേരള പബ്ലിക് സർവീസ് കമ്മീഷനിൽ അംഗമായും പ്രവർത്തിച്ചു.
പുരോഗമന കലാ സാഹിത്യ സംഘം സംസ്ഥാന ജനറൽ സെക്രട്ടറിയായിരുന്നു.
നിലവിൽ സംസ്ഥാന വൈസ് പ്രസിഡന്റാണ്.
അച്ഛൻ:സി.
എ.രാജൻമാസ്റ്റർ അമ്മ:വി.
എ.ചന്ദ്രമോഹന
ഭാര്യ:രഞ്ജിനി
മക്കൾ:രാജ, ഹരികൃഷ്ണൻ കൃതികൾ സൂര്യകാന്തികളുടെ നഗരം പരിചിതഗന്ധങ്ങൾ ഒരു രാത്രിക്കു ഒരു പകൽ മരിച്ചവരുടെ കടൽ കഥകളിലെ വീട് ദൈവവിശ്വാസത്തെക്കുറിച്ച് ഒരു ലഘൂപന്യാസം ചിമ്മിനി വെളിച്ചത്തിൽ പ്രകാശിക്കുന്ന ലോകം കങ്കാരു നൃത്തം അശോകൻ ചരുവിലിന്റെ കഥകൾ ക്ലർക്കുമാരുടെ ജീവിതം കാട്ടൂർക്കടവിലെ ക്രൂരകൃത്യം ചതുരവും സ്ത്രീകളും ജലജീവിതം തെരഞ്ഞെടുത്ത കഥകൾ കടൽക്കരയിലെ വീട് ആമസോൺ കൽപ്പണിക്കാരൻ പുളിനെല്ലി സ്റ്റേഷൻ ജർമ്മൻ ദിനങ്ങൾ നോവൽ കറപ്പൻ കാട്ടൂർ കടവ് പുരസ്കാരങ്ങൾ വായനക്കാർക്ക് നോവൽ ഒപ്പിട്ടു നൽകുന്ന അശോകൻ ചരുവിൽ കൊല്ലം ചിന്നക്കടയിൽ സിപിഎം കൊല്ലം ഏരിയ സമ്മേളനവുമായി ബന്ധപ്പെട്ട് നടന്ന സാംസ്കാരിക സന്ധ്യയിൽഎം.
എ. ബേബി എഴുത്തുകാരനെ ആദരിക്കുന്നു ചെറുകാട് അവാർഡ് -1986 കേരള സാഹിത്യ അക്കാദമി അവാർഡ് -1998 ഇടശ്ശേരി പുരസ്കാരം - അബുദാബി ശക്തി അവാർഡ് ഖത്തർ സഹ്ർദവേദി അവാർഡ് ഷാർജ പൂമുഖം അവാർഡ് സി.വി.ശ്രീരാമൻ അവാർഡ് എ.പി.കളക്കാട് അവാർഡ് വി.പി.ശിവകുമാർ കേളി അവാർഡ് യു.പി.ജയരാജ് അവാർഡ് പത്മരാജൻ പുരസ്കാരം എസ്.ബി.ടി. അവാർഡ് 2014 ലെ മുട്ടത്തു വർക്കി പുരസ്കാരം വയലാർ പുരസ്കാരം അവലംബം
സാമൂതിരി ഗുരുവായൂരപ്പൻ കോളേജ് ഇംഗ്ലീഷ് വിലാസം https://ml.wikipedia.org/wiki/Zamorin%27s_Guruvayurappan_College
സാമൂതിരി രാജവംശം കൃഷ്ണഗിരിയുടെ മുകളിൽ 1900 - ൽ ആരംഭിച്ച കോളേജാണ് സാമൂതിരി ഗുരുവായൂരപ്പൻ കോളേജ്.
കാലിക്കറ്റ് സർവ്വകലാശാലയുടെ കീഴിലുള്ളഈ കേളേജിൽ ബിരുദവും ബിരുദാനന്ത ബിരുദ പാഠ്യക്രമ വിഷയങ്ങൾ പഠിപ്പിക്കുന്നുണ്ടു്.
ചിന്താ ശില്പം:സുഹ്ര-ശില്പി കാനായി കുഞ്ഞിരാമൻ ചരിത്രം
യഥാർത്ഥ വിദ്യാഭ്യാസ സ്ഥാപനം ആരംഭിച്ചതു് കോഴിക്കോടു് സാമൂതിരിമാരായിരുന്നു.
ശ്രീ എച്ച്.എച്ച്.മാനവിക്രമൻ മഹാരാജ ബഹദൂർ 1877 -ൽ സാമൂതിരി രാജവംശത്തിലുള്ള ചെറുതലമുറകൾക്കു ഇംഗ്ലീഷ് പഠിക്കുവാനായിതുടങ്ങിയതായിരുന്നു.
1878 -ൽ ഈ വിദ്യാലയം കേരള വിദ്യാശാല എന്നപേരിൽ അറിയപ്പെട്ടു.
ഇതു് നാനാജാതിയിൽപ്പെട്ട ഹിന്ദുമതസ്ഥരായ ആൺകുട്ടികൾക്കായി തുറന്നുകൊടുത്തു.
1879 -ൽ ഈ പാഠശാലയ്ക്കു് മദ്രാസ്സ് യൂണിവേഴ്സിറ്റിയുടെ കീഴിൽ രണ്ടാം നിലയിൽപ്പെട്ട കോളേജായി അംഗീകാരം ലഭിച്ചു.
അങ്ങനെ 1900-ൽ ഈ സ്ഥാപനത്തിന് സാമൂതിരി കോളേജ് എന്നു നാമഥേയം ചെയ്യപ്പെട്ടു.
1904 -ൽ സാമൂതിരിരാജവംശം കോളേജിന്റെ ഭരണത്തിനായി  ഒരു ഭരണസമിതിയ്ക്കു രൂപംകൊടുത്തു.
കോളേജ് ഇപ്പോൾ സ്ഥിതിചെയ്യുന്ന സ്ഥലം ഗൂരുവായൂർ ദേവസ്വത്തിൽ നിന്നും ലഭിച്ച സഹായധനത്താൽ പൊക്കുന്നിൽ കോളേജ് പണിയുകയും ഇതിന്റെ സ്മരണാർത്ഥം സാമൂതിരി ഗുരുവായൂരപ്പൻ എന്ന് നാമകരണവും ചെയ്തു.
1955-ലാണ് കോളേജ് പൊക്കുന്നിലേക്കു് മാറ്റിപണിതത്.
1958-ൽ കോളേജിനു് യൂണിവേഴ്സിറ്റി ഓഫ് ട്രാവൻകൂറിന്റെ അംഗീകാരം ലഭിച്ചു.
(പിന്നീട്  ഇത് യൂണിവേഴ്സിറ്റി ഓഫ് കേരള എന്ന് അറിയപ്പെട്ടു.) 1968-ൽ കാലിക്കറ്റു് യൂണിവേഴ്സിറ്റി നിലവിൽ വന്നപ്പോൾ കോളേജ് അതിനുകീഴിലായി.
ഇന്ന് കോളേജ് അറിയപ്പെടുന്നത് സാമൂതിരി ഗുരുവായൂരപ്പൻ കോളേജ്-1981
എന്നാണു്.
കേരളത്തിലെ പ്രശസ്തരായ വി.കെ.കൃഷ്ണമേനോൻ( മുൻ പ്രതിരോധമന്ത്രി), കെ.പി.കേശവമേനോൻ (മാതൃഭൂമി ദിനപത്രം പ്രഥമ തലവൻ) , ശ്രീ എം.എൻ.കാരശ്ശേരി എന്നിവർ
ഇവിടത്തെ പൂർവ്വകാല വിദ്യാർത്ഥികളായിരുന്നു.
പുറത്തേക്കുള്ള കണ്ണികൾ The Zamorin's Guruvayurappan College NAAC accreditation for Zamorin's College , The Hindu, May 22, 2004 Archived 2004-06-23 at the Wayback Machine .
മണി രാം ബാഗ്രി ഇംഗ്ലീഷ് വിലാസം https://ml.wikipedia.org/wiki/Mani_Ram_Bagri
മുതിർന്ന സോഷ്യലിസ്റ്റ് നേതാവും മുൻ എം.പിയുമായിരുന്നു മണി രാം ബാഗ്രി ( -31 ജനുവരി 2012).
പ്രമുഖ സോഷ്യലിസ്റ്റ് നേതാവ് രാജ്‌ നാരായണിന്റെ അടുത്ത അനുയായി ആയിരുന്നു.
1972-74 കാലഘട്ടത്തിൽ സംയുക്ത സോഷ്യലിസ്റ്റ് പാർട്ടി ജനറൽസെക്രട്ടറിയായിരുന്നു.
അടിയന്തരാവസ്ഥയിൽ മിസാ പ്രകാരം ഇന്ദിരാഗാന്ധി സർക്കാർ ബാഗ്രിയെ തടങ്കലിലടച്ചിരുന്നു
3, 6, 7 ലോക്‌സഭകളിൽ എം.പി സ്ഥാനം വഹിച്ചിരുന്ന ബാഗ്രി അവിഭക്ത പഞ്ചാബ് നിയമസഭയിലെ അംഗവുമായിരുന്നു.
ചെറുപ്പകാലം മുതൽ ദേശീയപ്രസ്ഥാനങ്ങളിൽ പങ്കുവഹിച്ച ബാഗ്രി ആചാര്യ നരേന്ദ്രദേവ്, ജയപ്രകാശ് നാരായൺ, രാം മനോഹർ ലോഹ്യ എന്നിവർക്കു കീഴിൽ സോഷ്യലിസ്റ്റ് പ്രസ്ഥാനത്തിൽ അണിചേർന്നു.
http://www.mathrubhumi.com/online/malayalam/news/story/1423604/2012-02-01/india ↑ http://parliamentofindia.nic.in/ls/lok06/state/06lsup.htm ↑
കെ. ദാമോദരൻ ഇംഗ്ലീഷ് വിലാസം https://ml.wikipedia.org/wiki/K.
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ കേരളത്തിലെ സ്ഥാപകനേതാക്കളിൽ ഒരാളും മാർക്സിസ്റ്റ് സൈദ്ധാന്തികനും എഴുത്തുകാരനുമായിരുന്നു കെ. ദാമോദരൻ ( ഫെബ്രുവരി 05 , 1912 - ജൂലൈ 3 , 1976 ).
കേരള മാർക്സ് എന്നാണ്‌ അദ്ദേഹം വിശേഷിപ്പിക്കപ്പെട്ടിരുന്നത്. ' പാട്ടബാക്കി ' എന്ന നാടകരചനയിലൂടെയും അദ്ദേഹം പ്രശസ്തനായി.
കോഴിക്കോട് സാമൂതിരി കോളേജിൽ വിദ്യാർത്ഥിയായിരിക്കുമ്പോൾ തന്നെ ദേശീയപ്രസ്ഥാനങ്ങളോട് ആകർഷിക്കപ്പെട്ടു.
നിയമലംഘന പ്രസ്ഥാനത്തിൽ പങ്കെടുത്ത് അറസ്റ്റ് വരിച്ചു.
കാശിവിദ്യാപീഠത്തിലെ പഠനകാലഘട്ടം മാർക്സിസ്റ്റ് ആശയങ്ങളോട് താൽപര്യം വർദ്ധിപ്പിച്ചു.
തികഞ്ഞ കമ്മ്യൂണിസ്റ്റുകാരനായാണ് കേരളത്തിൽ തിരിച്ചെത്തിയത്.
പൊന്നാനി ബീഡിതൊഴിലാളി പണിമുടക്കിൽ പങ്കെടുത്ത് അറസ്റ്റ് വരിച്ചു.
നവയുഗം വാരികയുടെ പത്രാധിപരായിരുന്നു.
പാർട്ടി പിളർന്നപ്പോൾ സി.പി.ഐ.യിൽ ഉറച്ചുനിന്നു.
ജവഹർലാൽ നെഹ്രു സർവ്വകലാശാലയിൽ ഇന്ത്യൻ കമ്മ്യൂണിസ്റ്റ് ചരിത്രം തയ്യാറാക്കാനുള്ള പഠനത്തിനിടെ 1976 ജൂലൈ മൂന്നിന് അന്തരിച്ചു.
പദ്മം ജീവിതപങ്കാളിയായിരുന്നു .
ചലച്ചിത്ര,ഡൊക്യുമെൻ്ററി സംവിധായകനും കാർട്ടൂണിസ്റ്റുമായ കെ.പി. ശശി മകനാണ്.
മലപ്പുറം ജില്ലയിലെ തിരൂർ വില്ലേജിൽ പൊറൂർ ദേശത്ത് കീഴേടത്ത് എന്ന സമ്പന്ന നായർ കുടുംബത്തിൽ കിഴക്കിനിയേടത്ത് തുപ്പൻ നമ്പൂതിരിയുടേയും കീഴേടത്ത് നാരായണി അമ്മയുടേയും മകനായാണ് ദാമോദരൻ ജനിച്ചത്.
സ്കൂൾ പഠനം തിരൂരങ്ങാടി മാട്ടായി പ്രൈമറി സ്കൂൾ തിരൂർ സർക്കാർ സ്കൂൾ എന്നിവിടങ്ങളിലും, കോളേജ് പഠനം കോഴിക്കോട്ടെ സാമൂതിരി കോളേജിലുമായിരുന്നു .
വിദ്യാർത്ഥി പ്രസ്ഥാങ്ങളുമായി ബന്ധപ്പെട്ട് പ്രവർത്തിക്കുകയും സ്വാതന്ത്ര്യസമര പോരാട്ടത്തിൽ പങ്കുകൊള്ളുകയും ചെയ്തു.
നിസ്സഹകരണ പ്രസ്ഥാനത്തിൽ പങ്കുകൊണ്ടതിന്‌ 1931 ൽ അദ്ദേഹം അറസ്റ്റ് ചെയ്യപ്പെടുകയും 23 മാസം കഠിനതടവ് അനുഭവിക്കുകയുമുണ്ടായി.
കോയമ്പത്തൂർ ജയിലിലായിരിക്കുമ്പോൾ അദ്ദേഹം തമിഴും ഹിന്ദിയും പഠിച്ചു.
1935 ൽ സംസ്കൃതം പഠിക്കുന്നതിനായി കാശിയിലെ ആചാര്യനരേന്ദ്രദേവിന്റെ നേതൃത്വത്തിലുള്ള കാശിവിദ്യാപീഠത്തിൽ ചേർന്നു.
അവിടെന്ന് ശാസ്ത്രി പരീക്ഷ വിജയിച്ചു.
കാശിയിലായിരിക്കുമ്പോൾ അദ്ദേഹം ഉർദുവും ബംഗാളിയും പഠിക്കുകയുണ്ടായി.
കാശിവിദ്യാപീഠത്തിലേത് വളരെ വലിയൊരു ഗ്രന്ഥശാലയായിരുന്നു.
അപൂർവ്വങ്ങളായ മാർക്സിസ്റ്റ് ഗ്രന്ഥങ്ങൾ അവിടെ ലഭ്യമായിരുന്നു.
വിജ്ഞാനകുതുകിയായ ദാമോദരൻ അത്തരം സാഹിത്യങ്ങളെല്ലാം കൗതുകപൂർവ്വം വായിച്ചു.
ക്രമേണ കമ്മ്യൂണിസ്റ്റ് ആശയങ്ങളിൽ ആകൃഷ്ടനാവുകയും ചെയ്തു .
1937 ൽ കേരളത്തിലേക്ക് മടങ്ങിയ ദാമോദരൻ കേരള സോഷ്യലിസ്റ്റ് പാർട്ടിയിൽ ചേർന്നു.
കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാവായ പി. കൃഷ്ണപിള്ളയുമായി ബന്ധപ്പെട്ട് പ്രവർത്തിച്ചു.
ഫറോക്കിലെ ഓട്ടുകമ്പനിതൊഴിലാളികളുടെ പണിമുടക്കുമായി ബന്ധപ്പെട്ട് അക്ഷീണം പ്രവർത്തിച്ചിരുന്ന ദാമോദരനെക്കുറിച്ച് എ.കെ. ഗോപാലൻ തന്റെ ആത്മകഥയിൽ രേഖപ്പെടുത്തിയിട്ടുണ്ട്.
പൊന്നാനിയിലെ ബീഡിതൊഴിലാളി പണിമുടക്കിൽ പങ്കെടുത്ത് അറസ്റ്റിലായി.
കോൺഗ്രസ്സ് സോഷ്യലിസ്റ്റ് പാർട്ടി യോഗങ്ങളിൽ മുടങ്ങാതെ സംബന്ധിക്കുമായിരുന്നു.
അവിടെ സി.എസ്.പി.യിലെ ഇടതുപക്ഷം പറയുന്നതാണ് ശരിയെന്ന് മനസ്സിലായിത്തുടങ്ങി.
കേരളത്തിൽ കമ്മ്യൂണിസ്റ്റ് ഗ്രൂപ്പ് രൂപീകരിക്കുവാൻ ചേർന്ന യോഗത്തിലെ നാലുപേരിൽ ഒരാളായിരുന്നു ദാമോദരൻ.
പുരോഗമനവാദികളായ എഴുത്തുകാരുടെ ഒരു സംഘം ദാമോദരന്റെ നേതൃത്വത്തിൽ സംഘടിപ്പിക്കപ്പെട്ടു.
ദാമോദരന്റെ പ്രശസ്തമായ പാട്ടബാക്കി എന്ന നാടകം പുറത്തുവന്നത് അക്കൊല്ലമാണ്.
1939 മെയിൽ കമ്മ്യൂണിസ്റ്റ് പാർട്ടിയുടെ കേരളഘടകം സ്ഥാപിച്ചു.
കയർതൊഴിലാളികളേയും ബീഡിത്തൊഴിലാളികളേയും സംഘടിപ്പിച്ചു പ്രവർത്തനരംഗത്ത് സജീവമായി.
കോൺഗ്രസ്സ് സോഷ്യലിസ്റ്റ് പാർട്ടിയിൽ പ്രവർത്തിക്കുമ്പോഴും കോൺഗ്രസ്സ് പ്രവർത്തനം അദ്ദേഹം തുടർന്നിരുന്നു.
1938 ൽ അദ്ദേഹം കെ.പി.സി.സി ജനറൽ സെക്രട്ടറിയായി.
1940 ൽ എ.ഐ.സി.സി അംഗമായി.
എന്നാൽ സെപ്തംബർ 15 പ്രതിഷേധദിനത്തെത്തുടർന്ന് കെ.പി.സി.സി പിരിച്ചുവിട്ടു.
രണ്ടുവട്ടം ജയലിലടക്കപ്പെട്ട അദ്ദേഹം 1945ൽ മോചിതനായി.
1951 ൽ  മലബാർ കമ്മ്യൂണിസ്റ്റ് പാർട്ടിയുടെ താലൂക്ക് സെക്രട്ടറിയായി.
അതേവർഷം തന്നെ നിയമസഭയിലേക്കും 1957 ൽ ലോകസഭയിലേക്കും മത്സരിച്ചു.
1960 ൽ കമ്മ്യൂണിസ്റ്റ് പാർട്ടിയുടെ കേന്ദ്ര നിർ‌വാഹക സമിതിയിലേക്ക് തിരഞ്ഞെടുക്കപ്പെട്ടു.
നവയുഗം വാരികയുടെ പത്രാധിപ ചുമതലയും വഹിച്ചു.
ലേഖനങ്ങളും പുസ്തകങ്ങളും എഴുതിക്കൊണ്ടും പുതിയ ഭാഷകൾ പഠിച്ചും വിവിധ വേദികളിൽ സം‌വദിച്ചും ബൗദ്ധികരംഗത്തും അദ്ദേഹം ഇക്കാലത്ത് വളരെ സജീവമായിരുന്നു.
നിരവധി ഏഷ്യൻ , യൂറോപ്പ്യൻ രാജ്യങ്ങൾ സന്ദർശിച്ചിട്ടുള്ള ദാമോദരൻ മിക്കവാറും എല്ലാ കമ്മ്യൂണിസ്റ്റ് രാജ്യങ്ങളിലും പര്യടനം നടത്തിയിട്ടുണ്ട്.
1964 ൽ രാജ്യസഭാംഗമായി .
രാജ്യസഭയിലെ കാലാവധി അവസാനിച്ചതോടെ കമ്മ്യൂണിസ്റ്റ് പാർട്ടിയുടെ ചരിത്രം സമഗ്രമായി പഠിക്കുന്നതിനായി ഐ.സി.എച്ച്.ആർ (ICHR) ഫെലോഷിപ്പിൽ ജെ.എൻ.യുവിൽ ഗവേഷണത്തിൽ മുഴുകി.
1976 ജൂലൈ 3 ന് അദ്ദേഹം മരണപ്പെട്ടു.
പ്രമുഖ ചലച്ചിത്ര-ഡോക്യുമെന്ററി സംവിധായകനും രാഷ്ട്രീയ പ്രവർത്തകനുമായ കെ.പി. ശശി ദാമോദരന്റെ മകനാണ്.
രാജ്യസഭ കാലഘട്ടവും പാർട്ടിയും 1964-1970 : സി.പി.ഐ പുസ്തകങ്ങൾ മലയാളത്തിൽ
ജവഹർലാൽ നെഹ്‌റു , ഏക വഴി , കണ്ണുനീർ (ചെറുകഥകൾ), കാറൽ മാർക്സ് , സമഷ്ടിവാദ വിജ്ഞാപനം , പാട്ടബാക്കി (നാടകം), രക്തപാനം (നാടകം), റഷ്യൻ വിപ്ലവം (ഇം.എം.എസുമായി ചേർന്ന് എഴുതിയത്), മനുഷ്യൻ , ധനശാസ്ത്രപ്രവേശിക , ഉറുപ്പിക , കമ്മ്യൂണിസം എന്ത് എന്തിന്‌?
, കമ്മ്യൂണിസവും ക്രിസ്തുമതവും , മാർക്സിസം (പത്തു ഭാഗങ്ങൾ), ഇന്ത്യയുടെ ആത്മവ് , കേരളത്തിലെ സ്വാതന്ത്ര്യസമരം , ധനശാസ്ത്ര ത്വത്തങ്ങൾ , ധാർമ്മിക മൂല്യങ്ങൾ , എന്താണ്‌ സാഹിത്യം , ചൈനയിലെ വിപ്ലവം , പുരോഗമന സാഹിത്യം എന്തിന്‌ ?